গ্রে ব্যারন

গ্রে ব্যারন এর প্রসারিত অবস্থায় ডানার আকার ৬৫-৮৫ মিলিমিটার দৈর্ঘ্যের হয়। E. a. anosia Assam, Burma, Thailand, Yunnan E. a. phernes Fruhstorfer, 1913 Sikkim E. a. saitaphernes Fruhstorfer, 1913 Sikkim E. a. yenadora Fruhstorfer, 1913 Java E. a. bunaya Fruhstorfer, 1913 Peninsular Malaya, Sumatra E. a. dodanda Fruhstorfer, 1913 Malay E. a. yapola Fruhstorfer, 1913 Borneo E. a. pagiana Corbet, 1942 Mentawei Island E. a. mindanaensis Schröder & Treadaway, 1978 Philippines (Mindanao) E. a. yao Yoshino, 1997 Guanxi ভারতে প্রাপ্ত গ্রে ব্যারন এর উপপ্রজাতি হল- Euthalia anosia anosia Moore, 1857 – Assam Grey Baron ভারত (সিকিম থেকে অরুণাচল প্রদেশ ও উত্তর পূর্ব ভারত) বাংলাদেশ, মায়ানমার এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- স্ত্রী-পুরুষ উভয় প্রকারেই সামনের ডানা শীর্ষভাগে (apex) ভীষণভাবে কাস্তের ন্যায় বাঁকানো (highly falcate)। পুরুষ নমুনার পিছনের ডানার টরনাস স্ত্রী অপেক্ষা অধিক উত্থিত (raised); টার্মেন গোলাকৃতি ও টরনাসের আগে অবতল (concave)। স্ত্রী নমুনায় পিছনের ডানা সমভাবে গোলাকৃতি। ডানার উপরিতল : ডানার উপরিতল সবজে-বাদামি ও ছাইরঙা ধূসর আঁশে ছাওয়া। সামনের ডানা: সামনের ডানায় চওড়া, বিকীর্ণ, ফ্যাকাশে ছাইরঙা একটি ডিসকাল বন্ধনী বর্তমান যেটি কোস্টা থেকে ডরসাম অবধি আড়াআড়িভাবে বিস্তৃত ও কোস্টার দিকে ঈষদ বাঁকানো। ডিসকাল বন্ধনীর বাইরের প্রান্ত অস্পষ্টভাবে কালচে আঁশে ছাওয়া। সেলের মধ্যে সরু সাদা-কালো দাগ দ্বারা আবৃত দুটি ইংরেজি B আকৃতির মতো গঠন চোখে পরে যা কমন ব্যারন-এর ক্ষেত্রেও দেখা যায়। স্ত্রী নমুনায় সেলের বাইরে ২ বা ৩ নং শিরামধ্য (inter-space) থেকে কোস্টা পর্যন্ত একটি সাদা সুস্পষ্ট ডিসকাল ছোপের ছোট সারি বিদ্যমান। পিছনের ডানার উপরিতলে স্ত্রী-পুরুষ উভয় নমুনাতেই ডানার গোড়ার অংশে (base) সরু কালো দাগ দ্বারা আবৃত বিভিন্ন আকৃতির কতকগুলি ফ্যাকাশে ছোট ছোপ লক্ষ্য করা যায়। শীর্ষভাগ থেকে ডরসাম অবধি বক্রভাবে বিস্তৃত পোস্ট-ডিসকাল একসারি অস্পষ্ট কালচে বিন্দু দেখা যায়। ডরসাম কালচে বাদামি বা ঈষদ লালচে বাদামি ও রোঁয়াযুক্ত। ডানার নিম্নতল : ডানার নিম্নতল ধূসরাভ সবুজ। সামনের ডানায় সেল-এর দাগগুলি অনুরূপ। ডানার একদম শীর্ষবিন্দুর নিচে লম্বাটে, ছোট, ঈষদ সাদা ও অস্পষ্ট একটি ছোপ চোখে পড়ে। ডিসকাল, পোস্ট-ডিসকাল ও সাব-টার্মিনাল অংশ সরু ছোটছোট কালচে দাগে অস্পষ্টভাবে চিত্রিত। পিছনের ডানার গোড়ার একটু বাইরের দিকে (sub -besal) সরু কালো দাগে ঘেরা কয়েকটি বিভিন্ন আকৃতির চিত্রিত গঠন দেখা যায়| পোস্ট-ডিসকাল কালো ক্ষুদ্র ছোপ বা বিন্দুর সারিটি ভীষণ অস্পষ্ট ও ডরসাম ধূসর সাদা। শুঙ্গ ঈষদ বাদামি। মাথা, বক্ষদেশ (thorux) ও উদর উপরিতলে সবজে বাদামি ও নিম্নতলে ধূসর সাদা। এই প্রজাতি দুর্লভ এবং খুব কম দর্শন মেলে। সে কারণে এদের অভ্যাস ও বসবাস বিষয়ক তথ্য কমই পাওয়া যায়। এরা দ্রুত উরানবিশিষ্ট। কম উচ্চতাসম্পন্ন বনাঞ্চলে এদের বিচরণ ও উড়ান চোখে পরে এবং মাটির উপর ভিজে ছোপে বসতে দেখা যায়। Moore,F. [1858] in Horsfield & Moore A Catalogue of the Lepidopterous Insects in the Museum of the Hon. East-India Company "Euthalia anosia Moore, 1857 – Grey Baron"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৮।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা ৯৭।  Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৮৩। আইএসবিএন 978 019569620 2।  Wynter-Blyth, M.A. (২০০৯)। Butterflies of the Indian Region (ইংরেজি ভাষায়) (Reprint সংস্করণ)। Today and Tomorrow's Printers and Publishers। পৃষ্ঠা ১৬৬। আইএসবিএন 978 817019232 9।  ভারতের প্রজাপতি]] আসামে প্রাপ্ত নিমফ্যালিডি গোত্রের প্রজাপতির]]